એકાએક ભાવેન ત્યાં પહોંચ્યો હતો અને મહિલા તથા તેના પતિને ઘૂરી-ઘૂરીને જોવા લાગ્યો હતો. એથી દંપતીએ મૅનેજરને ફરિયાદ કરતાં મૅનેજરે ભાવેનને બિલ ચૂકવી ક્લબ છોડી જવા જણાવ્યું હતું, પરંતુ ભાવેન દંપતી સાથે દલીલ કરવા લાગ્યો હતો. એથી કંટાળીને દંપતીએ ક્લબથી મરીન ડ્રાઇવ પોલીસ-સ્ટેશને જઈ ફરિયાદ નોંધાવી હતી. પોલીસે ભાવેનની ધરપકડ કરી કોર્ટમાં રજૂ કરતાં તેને ૨૧ એપ્રિલ સુધી પોલીસ-કસ્ટડી આપવામાં આવી છે. મરીન ડ્રાઇવ પોલીસ-સ્ટેશનના અધિકારીએ જણાવ્યું હતું કે ‘અમે ક્લબના CCTV ફુટેજ તપાસી ઘટનાની તપાસ કરીશું.’